  Анжелика Тихонова корреспондент Удмуртиын «Гуртлэн арез» ӵектослэн лыдметаз пыртэм Дэбес – Уйвай сюресэз «Опорный план дорожной деятельности» программа улсын тупатъязы. Со сярысь элькун тӧролэн но кивалтэтлэн пресс-службазы ивортӥз. Ӧнерчиос 6 иськем сюресэз лэсьтӥзы Уйвай гуртэ сюрес кузя тулыс но сӥзьыл нӧд вакытэ ветлыны туж шуг луэ вал. Нош со куать гуртъёсын улӥсьёс понна валтӥсь сюрес луэ. Со кузя тылпу кысӥсь, ӝог эмъюрттэт сётӥсь машинаос, школа автобус ветло.  Тупатъян ужъёс улсын сюрес дурысь будосъёсты утялтӥзы. Ву кошкон канаваосты мургес каризы, гумыос тыризы. Сюрес шобретэз ӵошкытатӥзы, улыг интыосаз сюй кисьтӥзы. Сюресэз векчиятэм излэсь, луоен суро кӧльылэсь 20 сантиметр зӧкта суретэн шобыртӥзы. Пусъём, элькунын «Опорный план дорожной деятельности» ӵектос улсын тупатъян ужъёс 80 процентлы быдэстэмын ини. Сюресъёсты тупатъян программаосъя ужъёс туннэ 200-лэсь трос объектъёсын мыно. «Кышкыттэм но ӟечлыко сюресъёс» йӧскалык ӵектос улсын 17 сюрес люкетъёсын ужъёс йылпумъяськизы ини. «Кышкыттэм но ӟечлыко сюресъёсъя» экваторез ортчим, табере озьы ик ӝыныез объектъёсмы «Опорный план дорожной деятельности» ӵектосъя но дась Алексей Горбачёв, Удмуртиысь транспортъя но сюрес возёсъя министр Тодэ вайытом, кемалась ик ӧвӧл Удмуртиын йӧскалык ӵектосъя тупатъям кык сюрес люкетъёсты уже кутӥзы.  Тегъёс: Дэбес Удмуртия сюресъёс гуртсюресъёс тупатъянужъёс Гуртлэнарез  